section_heading: Navijači
paragraph_text: Sedamdesetih i osamdesetih godina 20. stoljeća obilježile su prave navijačke fešte, cijela regija živjela je za utakmice. Po nekoliko stotina brodica okićenih zastavama znalo se naći na moru ispred Kantride, pale se baklje, pojavljuju prvi transparenti. Navijačka skupina dobiva današnje službeno ime Armada 1987. godine, kada se tridesetak mladih navijača odluči za takvo ime na okupljanju na terasi robne kuće Rijeka.